OpenLLM-France/wikimedia huggingface dataset:
# Julià Cutiller i Creus

Julià Cutiller i Creus (Ullà, ca.1895 - segona meitat s.XX) fou un pintor, músic i políglot professor de Llagostera, que dona nom a un carrer i la biblioteca d'aquest municipi.
Exercí entre el 1924 i el 1934 com a mestre de Llagostera on hi visqué amb la seva parella Maria Clos i Coderch i els seus fills, Felip, Mercè i Victòria, hi varen néixer. Parlava diversos idiomes, tocava el violí, pintava i fou un activista cultural a Llagostera, on participà en la revitalització del Casino Llagosterenc i impartí classes nocturnes de català, música i pintura. Progressista i catalanista, malgrat ser un professor rígid i autoritari educava segons les últimes corrents pedagògiques de l'època. Al costat del també professor Abelard Fàbrega i Esteba, van impulsar l'excursionisme fins al punt de ser considerats impulsors del Grup Excursionista Bell-Matí de Llagostera, i foren els primers dirigents de les entitats de futbol que evolucionarien fins a l'actual Unió Esportiva Llagostera.
Abandonà Llagostera per a dirigir un grup escolar de Barcelona. Finalitzada la guerra civil fou desterrat a Gumiel de Izán (Burgos). Dona nom a la Biblioteca popular inaugurada a la Casa de les Vídues de Llagostera el 28 de novembre de 1982.

## Referències

* 1 2 «Llagostera.Padró 1924. (pàg.47 pdf)». Arxiu Municipal de Llagostera, 1924. [Consulta: 22 novembre 2022].
* ↑ Redacció «Llagostera». La Vanguardia, 02-12-1931 [Consulta: 28 juny 2014].
* 1 2 3 Ramionet, Enric «Julià Cutillé en el record». Punt Diari, 30-11-1982 [Consulta: 28 juny 2014]. Arxivat 27 October 2014$^{[Datemismatch]}$ a Wayback Machine. «Còpia arxivada». Arxivat de l'original el 2014-10-27. [Consulta: 5 maig 2021].
* ↑ Redacció. «Antecedents històrics». bellmati.cat. Bell-Matí. Arxivat de l'original el 6 d’abril 2014. [Consulta: 28 juny 2014].
* ↑ Redacció. «Una petita però gran història». Llagostera. UE Llagostera. Arxivat de l'original el 25 de novembre 2012. [Consulta: 28 juny 2014].
# Julià Eclanense

Julià Eclanense (en llatí Julianus Eclanensis) va ser un destacat eclesiàstic, teòleg i escriptor d'història del segle V i un dels principals suports de Pelagi (heresiarca).
El seu pare, Memori o Memor, es creu que va ser bisbe de Càpua i estava connectat per llaços d'amistat amb Agustí d'Hipona i amb Paulí de Nola. Aquest darrer va celebrar la cerimònia nupcial de Julià amb Ia, filla d'Emili bisbe de Benevent i va escriure un epitalami que indica les cordials relacions de paulí amb la família.
Es va dedicar a la vida eclesiàstica i després de passar pels graus de lector, diaca i prevere va ser ordenat bisbe per Innocenci I i enviat a Eclànum a la Pulla el 416.
Sembla que va seguir l'ortodòxia fins que va refusar signar, l'any 418, la Tractoria o denúncia pública de Celestí i Pelagi, que havia reobert el Papa Zòsim, successor d'Innocenci. Aquest acte, en el que el van seguir molts altres prelats del sud d'Itàlia i Sicília, va comportar que fos desterrat junt amb altres seguidors per un edicte imperial el mateix any 418.
Es va refugiar a Constantinoble, però expulsat d'aquella ciutat va anar a Cilícia amb Teodor de Mopsuèstia amb el que va restar uns quants anys. El 428 tornava a ser a Constantinoble patrocinat per Nestori que va escriure al papa Celestí I en relació al seu exili.
L'any 429 per l'activitat de Mari Mercator, que va realitzar una persecució contra tots els heretges, va ser expulsat de la capital oriental. Condemnat pel concili d'Efes l'any 431, va viure obscurament fins al 439 quan va fer un darrer i desesperat esforç per recuperar la seva posició, intent frustrat per la fermesa de Sixt II. Després d'això el seu nom gairebé desapareix de la història. Va morir en el regant de Valentinià III no més tard del 455 després de repartir la seva fortuna entre els pobres, per alleugerir la seva situació durant una fam.
Hi ha constància d'alguns escrits de Julià, que no s'han transmès sencers, sinó només fragments reproduïts pels seus detractors per combatre'l:
* Epistola ad Zosimum escrita l'any 418 i mencionada per Mercator.
* Epistola communis ei cum plurimis Pelagianis episcopis quam Thessalonicam miserunt, títol que va donar Agustí d'Hipona a aquesta epístola, que es va comprometre a rebatre davant del Papa Bonifaci I.
* Libri IV, ad Turbantium episcopum, adversus librum primum Augustini de Concupiscentia, escrit el 419.
* Liber de Constantiae Bono contra Perfidiam Manichaei, escrit després de la seva expulsió del bisbat.
* Libri VIII. ad Florum Episcopum adrersus secundum librum Augustini de Nuptiis et Concupiscentia, escrit, sembla, a Cilícia al voltant de l'any 426.
* Liber de Amore, sive Commentarius in Cantica Canticorum, mencionat només per Beda, que diu que es componia de dos llibres, un sobre l'amor, i l'altre un comentari del tema.

## Referències

* ↑ [https://quod.lib.umich.edu/m/moa/acl3129.0002.001/653?page=root;rgn=full+text;size=100;view=image;q1=JulianusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 643-644. ]
# Komako Kimura

Komako Kimura (japonès: 木村駒子) (prefectura de Kumamoto, 29 de juliol de 1887 - 10 de juliol de 1980), també escrit Komaku Kimura o Komago Kimura en periòdics estatunidencs, fou una actriu, ballarina, directora de teatre i editora de revistes feminista i sufragista japonesa.

## Biografia
### Primers anys

Komako Kimura es formà com a actriu des de la infantesa. Va llegir autors occidentals a l'escola, inclosa la feminista sueca Ellen Key, els escrits de la qual Kimura admirava.

### Carrera

El 1913, Komako Kimura cofundà Shin Shinfujinkai (Nova Associació Reial de Dones) i edità la revista Shin shin fujin. Va viatjar a Nova York el 1917 per a participar en una marxa a favor del sufragi femení, estudiar anglés, aprendre les estratègies de les sufragistes estatunidenques, i recaptar fons per a continuar amb el sufragi femení al Japó. Es proposà publicar una revista als Estats Units, titulada The Japanese Suffragist.
Komako Kimura actuà en quasi tots els papers femenins de Shakespeare (en japonés) i va dirigir dos teatres a Tòquio. "M'han dit que una ballarina sufragista als Estats Units no s'acaba de comprendre", va comentar en una entrevista del 1917. "Tots hem de tenir mitjans de subsistència mentre lluitem pels nostres ideals."

### Vida personal

Komako Kimura es casà amb el mestre espiritual i guaridor Hideo Kimura, i tingueren un fill al 1909. Mentre visqueren a Nova York, els Kimura mostraren disciplines físiques japoneses i realitzaren cerimònies religioses.

## Referències

* ↑ «"Japanese Actress is Here to Study the Feminist Movement"» (en anglés). Newspapers.com p. 64, 26-05-1918. [Consulta: 18 març 2019].
* ↑ Hiratsuka, Raichō. In the Beginning, Woman was the Sun: The Autobiography of a Japanese Feminist (en anglés). Columbia University Press, 2010, p. 213-214. ISBN 9780231138130.
* 1 2 Blackwell, Alice Stone. The Woman Citizen (en anglés). Leslie Woman Suffrage Commission, 11 d'agost de 1917, p. 183.
* ↑ «Mme. Kimura Here to Study Feminist Movement Which She Hopes to Promote in Her Native Land». , 28-04-1918, p. 23 [Consulta: 18 març 2019].
* ↑ «She's Somewhat Small, but Her Resistive Power, That's Different». , 10-01-1921, p. 3 [Consulta: 18 març 2019].
* ↑ «Madame Hideo Kimura». , 01-08-1919, p. 22 [Consulta: 18 març 2019].

## Enllaços externs

* Una fotografia de Kimura Komako del 1926 aproximadament, de Getty Images.
# Marta Gran Rodríguez

Marta Gran Rodríguez (Barcelona, 25 de novembre de 1968) és una exjugadora de rugbi catalana.
Jugadora en la posició de segona línia, debutà amb el Club Esportiu INEF Barcelona, amb el qual guanyà dos Campionats d'Espanya (1989, 1995). La temporada 1994-95 fitxà pel Rugbi Club l'Hospitalet, aconseguint tres Copes de la Reina (1997, 1998, 2002). La temporada 2002-03 jugà al BUC, on acabà retirant-se. Internacional amb la selecció espanyola de rugbi en trenta-set ocasions, es proclamà campiona d'Europa el 1995 i participà als Campionat del Món de 1998 i 2002. Entre d'altres distincions, va rebre la medalla de bronze de la Federació Espanyola de Rugbi l'any 2001.

## Palmarès
### Clubs

* 5 Campionat d'Espanya de rugbi femení: 1988-89, 1994-95, 1996-97, 1997-98 i 2001-02

### Selecció espanyola

* 1 medalla d'or al Campionat d'Europa de rugbi femení: 1995
* 3 medalles d'argent al Campionat d'Europa de rugbi femení: 1996, 1999, 2001
* 1 medalla de bronze al Campionat d'Europa de rugbi femení: 1997

## Referències

* ↑ «Marta Gran Rodríguez». Enciclopèdia de l'esport català. Barcelona: Grup Enciclopèdia Catalana.
* ↑ Simon, Lluís. «Les pioneres a Europa». L'Esportiu, 18-09-2013. [Consulta: 8 desembre 2019].
* ↑ «Recompensas honoríficas recibidas». Anuario 2019-2020. FER, 2020. [Consulta: 7 abril 2020].
# Apogon wassinki

Apogon wassinki és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 7 cm de longitud total.

## Distribució geogràfica

Es troba des de Malàisia fins a Papua Nova Guinea i Austràlia.

## Referències

* ↑ AQUATAB.NET
* 1 2 FishBase (anglès)

## Bibliografia

* Bleeker, P. 1861. Zesde bijdrage tot de kennis der vischfauna van Timor. Natuurkd. Tijdschr. Neder. Indië v. 22: 247-261.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Karin Aurivillius

Karin Aurivillius (1920–1982) va ser una química i cristal·lògrafa sueca de la Universitat de Lund (Suècia). Va determinar les estructures cristal·lines de molts compostos de mercuri.
Durant la dècada del 1960 va ajudar a desenvolupar la cristal·lografia a Suècia mentre treballava estretament amb el seu marit i company Bengt Aurivillius (1918–1994), professor de química inorgànica a la mateixa universitat.
Per revelar la química estructural dels compostos inorgànics de sofre o d'òxid de mercuri(II) va estudiar les estructures cristal·lines mitjançant raigs X i mètodes de difracció de neutrons. Algunes de les seves investigacions es van dur a terme a l'Institut d'Investigació d'Energia Atòmica de l'Atomic Energy Research Establishment (AERE) situat a Didcot, Oxfordshire (Regne Unit).
L'aurivilliusita, una espècie mineral extremadament rara, va ser anomenada en honor seu per l'any 2002 «les seves importants contribucions a la química cristal·lina dels compostos inorgànics que contenen mercuri».

## Referències

* ↑ «Acta Chemica Scandinavica» (en anglès).
* ↑ Arkiv för kemi (en anglès). Almquist & Wiksells Boktryckeri, 1965, p. 151.
* ↑ «Mineralogical Magazine: Volume 68 - Issue 2 | Cambridge Core» (en anglès).
# Jeanne Eagels (pel·lícula)

Jeanne Eagels és una pel·lícula estatunidenca dirigida per George Sidney i produïda per la Columbia Pictures, estrenada el 1957. És un biopic sobre l'estrella de Broadway dels anys 20 Jeanne Eagels (1894-1929). Ha estat doblada al català

## Argument

Una noia pobra però bonica anomenada Jeanne participa en un concurs de bellesa però fracassa a ser coronada com a reina. No obstant això tant la seva determinació com la seva figura impressionen Sal Satori, l'organitzador, tant que li dona una feina com ballarina de carnaval. Es converteix en el seu amic i, després en el seu gran amor. Tanmateix, ser ballarina no és el somni de Jeanne: vol ser actriu. Així Jeanne aprofita que la companyia Satori és a Nova York per consultar una famosa professora de drama, Mrs. Neilson. Aquesta pensa que pot actuar i Jeanne ho demostra en la primera obra. Però Jeanne només quedarà satisfeta quan aconsegueixi l'estatus d'estrella.
Aviat obté el paper que la portarà a fama robant-li-ho a Elsie Desmond, una actriu envellira que planejava el seu retorn amb aquest paper. Desesperada, elsie es suïcida. Encara que se sent una mica culpable, a Jeanne obertament li agrada el seu triomf, que preocupa el seu company que no entén la seva actitud. Sal l'acaba deixant, un cop del qual mai no es recuperarà. Comença a beure i a prendre drogues i comença un lent descens a l'infern...

## Repartiment

* Kim Novak: Jeanne Eagles
* Jeff Chandler: Sal Satori
* Agnes Moorehead: Nellie Neilson
* Charles Drake: John Donahue
* Larry Gates: Al Brooks
* Virginia Grey: Elsie Desmond
* Gene Lockhart: Equity Board President
* Joe de Santis: Frank Satori
* Murray Hamilton: Chick O'Hara
* Lowell Gilmore
* Raymond Greenleaf
* Hank Mann
* 'Snub' Pollard
* Will Wright
* Richard Gaines
* Doris Lloyd

## Referències

* ↑ esadir.cat. Escrit sota el sol. esadir.cat.
* ↑ «Jeanne Eagels». The New York Times.
# Barraca de pedra seca Mare Nostrum

La Barraca de pedra seca Mare Nostrum és una obra de Tarragona protegida com a Bé Cultural d'Interès Local.

## Descripció

S'hi accedeix pel camí de la Budellera, des de la N-340. Es tracta del camí que s'agafa per a anar a l'escola Mare Nostrum. La construcció és una barraca de pedra seca de planta quadrada i de 4 m de costat. La porta és de pedra i presenta una llinda plana. En aquesta hi ha un espai arrebossat on hi ha gravat l'any de la construcció que, malgrat que no es pot veure correctament, estaria dins del segle xix.

## Referències

* ↑ «Barraca de pedra seca Mare Nostrum». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 24 agost 2021].
# Jordi Trullol i Dameto

Jordi Trullol i Dameto (Palma, 1670 - Palma, 29 de maig de 1723) fou un religiós mallorquí, inquisidor de Mallorca i canonge de la Seu de Mallorca.
Era fill de Nicolau Trullol i Nicolau i d'Elionor Dameto i Rossinyol. El seu germà Nicolau Trullol i Dameto fou el primer Marquès de la Torre del Fangar, gràcies a la promoció que el seu germanastre Francesc Trullols i Font de Roqueta havia fet de la família Trullol. Jordi fou fiscal de la Inquisició de 1700 a 1702, any en què fou nomenat inquisidor per promoció de Jerónimo Ibález Zárate al tribunal de Logroño. Retengué el càrrec fins a la seva mort, el 1723.
Actuà contra els darrers criptojueus mallorquins i signà la darrera sentència de mort dictada per la Inquisició de Mallorca contra un xueta, Gabriel Cortès, que fugí de l'illa cap a Liorna i la seva efígie fou cremada en l'acte de fe de 1720. Presidí tres actes de fe més el 1706 i el 1708, i assistí a les exèquies de Lluís XIV celebrades a la Seu el 1715. Es relacionà amb els cercles de juristes de Mallorca, concretament amb els de Joaquim Fillol i Sastre i Josep Bassa i Conrado, que foren els seus marmessors. Aplegà una biblioteca important, especialitzada en teologia, dret i història, que a la seva mort es dispersà.
Morí el 29 de maig de 1723, a les 10 del vespre, amb testament que atorgà en poder del notari Pere Renovard i Renovard (†1743) el mateix dia, en el qual nomenà hereu universal el seu germà Nicolau. Està enterrat a la Seu i és fill il·lustre de Palma.

## Referències

* 1 2 3 «Trullol Dameto, Jordi». A: Dolç i Dolç, Miquel (coord.). Gran Enciclopèdia de Mallorca. Volum 17. Palma: Promomallorca, p. 331. ISBN 84-8661702-2.
* ↑ ARM, Prot. S-1887, f. 32-33.
# Kbor Klib

Kbor Klib (la tomba de Klib) és un jaciment arqueològic de Tunísia, d'origen desconegut, situat a la governació de Siliana, a uns 20 km al sud de Siliana. Es pensa que podria ser una estructura númida de caràcter religiós. Està format per tres plataformes (i restes d'una quarta) connectades per un mur. Té uns 45 metres de llarg i uns 15 d'ample, i una altura de 6 metres. Té poca decoració i cap inscripció. El seu nom fa referència a un gegant mític. Molt proper hi ha el jaciment arqueològic d'El Ksour o Ksour Toual.
# Kceibya

Kceibya (àrab قصيبية) és una comuna rural de la província de Sidi Slimane de la regió de Rabat-Salé-Kenitra. Segons el cens de 2014 tenia una població total de 27.059 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Junts i barrejats

«Junts i barrejats» té aquests significats:
* Junts i barrejats (pel·lícula de 1989) (títol original: Happy Together), pel·lícula estatunidenca dirigida per Mel Damski
* Junts i barrejats (pel·lícula de 2014) (títol original: Blended), pel·lícula estatunidenca dirigida per Frank Coraci

## Vegeu també

* Happy Together, pel·lícula hongkonguesa de 1997 dirigida per Wong Kar-Wai
# Kepler-650b

Kepler-650b és un planeta extrasolar que forma part d'un sistema planetari format per almenys un planeta. Orbita l'estel homònim anomenat Kepler-650. Fou descobert l'any 2016 per la sonda Kepler mitjançant el trànsit astronòmic.

## Referències

* 1 2 3 4 5 Jason F. Rowe «False positive probabilities for all Kepler objects of interest: 1284 newly validated planets and 428 likely false positives» (en anglès). Astrophysical Journal, 2, 10-05-2016, pàg. 86–86. DOI: 10.3847/0004-637X/822/2/86.
* ↑ Daniel C. Fabrycky «Transit timing observations from Kepler. IX. Catalog of the full long-cadence data set». The Astrophysical Journal Supplement Series, 1, 22-07-2016, pàg. 9–9. DOI: 10.3847/0067-0049/225/1/9.
* 1 2 Afirmat a: VizieR Online Data Catalog: UCAC4 Catalogue (Zacharias+, 2012). Autor: Arne Henden. Llengua del terme, de l'obra o del nom: anglès. Data de publicació: juliol 2012.
* ↑ «Planet Kepler-650 b» (en anglès). Extrasolar Planets Encyclopaedia. Observatori Meudon. [Consulta: 19 desembre 2020].
* ↑ «El sistema planetario Kepler-650 está compuesto al menos por un planeta.». Open Exoplanet Catalogue [Consulta: 5 febrer 2017].
* ↑ «Planet Kepler-650 b» (en anglès). Extrasolar Planets Encyclopaedia. Observatori Meudon. [Consulta: 13 desembre 2020].
# Kara Hisar-i Teke

Kara Hisar-i Teke fou una vila de Turquia a la província d'Antalya, a pocs quilòmetres de la ciutat d'Antalya.
En temps d'Ibn Fadl Allah estava en poder d'un senyor anomenat Zakariyya, antic lloctinent (mameluc) del senyor d'Adàlia, que s'havia fet independent i governava 3 viles i 12 fortaleses. Estava propera a l'antiga vila de Perge.

## Referències

* E.J. Brill's first encyclopedia of Islam, 1913-1936 (en línia)
# Koman Coulibaly

Koman Coulibaly (nascut el 4 de juliol del 1970), és un àrbitre de futbol senegalès. Coulibaly és àrbitre internacional FIFA des de 1999. Fins ara ha dirigit partits en grans esdeveniments com la Copa Àfrica 2008. El febrer del 2010 va ser assignat per arbitrar al Mundial 2010.

## Enllaços externs

* Perfil FIFA Arxivat 2010-06-21 a Wayback Machine.
# King Salmon

King Salmon és una concentració de població designada pel cens dels Estats Units a l'estat d'Alaska. Segons el cens del 2000 tenia 442 habitants.

## Demografia

Segons el cens del 2000, King Salmon tenia 442 habitants, 196 habitatges, i 105 famílies La densitat de població era d'1 habitant per km².
Dels 196 habitatges en un 30,1% hi vivien nens de menys de 18 anys, en un 44,4% hi vivien parelles casades, en un 4,6% dones solteres, i en un 46,4% no eren unitats familiars. En el 41,3% dels habitatges hi vivien persones soles l'1,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 3,17.
Per edats la població es repartia de la següent manera: un 26,2% tenia menys de 18 anys, un 7% entre 18 i 24, un 35,7% entre 25 i 44, un 28,1% de 45 a 60 i un 2,9% 65 anys o més.
L'edat mediana era de 38 anys. Per cada 100 dones hi havia 122,1 homes. Per cada 100 dones de 18 o més anys hi havia 131,2 homes.
La renda mediana per habitatge era de 54.375 $ i la renda mediana per família de 64.375 $. Els homes tenien una renda mediana de 45.000 $ mentre que les dones 35.500 $. La renda per capita de la població era de 26.755 $. Aproximadament el 8,8% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- King Salmon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- King Salmon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Kamrup

«Kamrup» té aquests significats:
* Regne de Kamrup, primer regne establert a Assam (actual Índia)
* Districte de Kamrup, districte d'Assam
* Districte Metropolità de Kamrup, districte d'Assam
# Kim Bong-hwan

Kim Bong-hwan (ocupació japonesa de Corea, 4 de juliol de 1939) fou un futbolista nord-coreà de la dècada de 1960.
Fou internacional amb la selecció de futbol de Corea del Nord amb la qual participà a la copa del Món de futbol de 1966.
A nivell de club destacà com a jugador de Kikwancha Pyongyang.

## Referències

* ↑ Copa do Mundo da FIFA Inglaterra 1966 Arxivat 2012-03-23 a Wayback Machine.
* ↑ Kim Bong-hwan a National-Football-Teams.com (anglès)
# Kovarditsi

Kovarditsi (en rus: Ковардицы) és un poble de l'óblast de Vladímir, a Rússia, segons el cens del 2012 tenia 1.472 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Kovilovka

Kovilovka (en rus: Ковыловка) és un poble de l'óblast de Saràtov, a Rússia, segons el cens del 2010 tenia 17 habitants. Pertany al districte municipal de Líssie Gori.

## Referències

* ↑ PROвинциальный TOURистъ. «Посёлок Барсучий, Лысогорский район» (en rus). Яндекс Дзен, 2020. Arxivat de l'original el 2020-11-30. [Consulta: 22 novembre 2020].
* ↑ «Об утверждении реестра административно-территориального деления Саратовской области (с изменениями на 12 апреля 2019 года), Постановление Правительства Саратовской области от 29 октября 2015 года №545-П» (en rus). docs.cntd.ru. Arxivat de l'original el 2020-11-13. [Consulta: 13 novembre 2020].
# LFV

LFV té els següents significats:
* Associació de Futbol de Liechtenstein (del seu nom en alemany Liechtensteiner Fussballverband), màxima institució reguladora del futbol a Liechtenstein
* Lliga Front Vèneto, partit polític històric del Vèneto (Itàlia)